दुखद पहलू यह है कि मृतक धनंजय की दो महीने पहले ही शादी हुई थी। और वह प्रतियोगी इम्तहान की तैयारी कर रहा था। उसके पिता दिनेश यादव व दूसरे परिजन की हालत बदहवाश जैसी हो गई है। दरअसल राष्ट्रीय राजमार्ग पथ 80 अब हादसे की सड़क से जानी जा रही है। खासकर सबौर से मिर्जाचौकी तक। आए रोज यहां हादसे होते रहते है। इसी तरह का हादसा 2013 में होने पर 15 ट्रकों को क्रोधित लोगों ने फूंक दिया था। बुधवार (7 फरवरी) को मुख्यमंत्री नीतीश कुमार विकास कामों की समीक्षा करने आए थे। उसमें भी कहलगांव के विधायक सदानंद सिंह और पीरपैंती के विधायक रामविलास पासवान ने इस मुद्दे को जमकर उठाया था। इस पर प्रधान सचिव ने अप्रैल तक मुंगेर से मिर्जाचौकी 96 किलोमीटर सड़क दुरुस्त करने का भरोसा दिया है। बैठक के बाद विधायक रामविलास पासवान ने बातचीत में पुलिस अधिकारियों पर सीधे सीधे आरोप लगाया कि सबौर से मिर्जाचौकी की टूटी सड़कें इनकी मोटी बेजा कमाई का जरिया है। जबतक सड़क की आवाजाही नहीं रुकेगी तबतक सड़कें नहीं बनेगी। और हादसे भी इसी वजह से हो रहे है।बहरहाल पुलिस मामला दर्ज कर लाश का पोस्टमार्टम शनिवार को करा परिवारवालों को सौंप दिया।